Մինչ նիստը սկսելը լրագրողների հետ զրույցում ԱԺ արտաքին հարաբերությունների մշտական հանձնաժողովի նախագահ Արմեն Աշոտյանը ակնարկեց՝ ՀՀԿ-ում Ընտրական օրենսգրքի այս փոփոխությանը կողմ քվեարկելու մտադրություն չունեն: Սակայն, այն կարող է ընդունվել, եթե իշխանություններին հաջողվի հավաքել 63 ձայն: Այս տրամաբանությամբ՝ անգամ եթե ԵԼՔ-ի խորհրդարանական ձայներին գումարվում է Ծառուկյան խմբակցության եւ ՀՀԿ խմբակցության որոշումից դուրս մնացած 18 պատգամավորների ձայները, միեւնույն է, անհրաժեշտ քանակ չի ապահովում Ընտրական նոր օրենսգրքի ընդունման համար: